**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **1. Ֆինանսների նախարարություն** | **26 մարտի 2022թ.** |
| **N 01/8-5/4843-2022** |
| Նախագծով նախատեսվում է ՀՀ 2022 թվականի պետական բյուջեով՝ փրկարար ծառայության համար նախատեսված միջոցներից նվազեցնել 8,516.0 հազար դրամ և ուղղել.  1. Թվով 5 նոր վերանորոգված հրշեջ փրկարարական ջոկատների համալրման նպատակով վարչական սարքավորումների ձեռքբերմանը (7,566.0 հազար դրամ):  2. «Ռուս-Հայկական մարդասիրական արձագանքման կենտրոն» ՄՈԱԿ-ի տարածքում անգարի կառուցման նախագծանախահաշվային փաստաթղթերի վերամշակման, վերահաշվարկման, կազմման աշխատանքներին (950.0 հազար դրամ):  Այդ կապակցությամբ հայտնում ենք, որ Նախագծով նախատեսվող վարչական սարքավորումների ձեռքբերման և նախագծանախահաշվային փաստաթղթերի կազմման աշխատանքների իրականացման անհրաժեշտության վերաբերյալ հարցը առկա է դեռևս 2021 թվականից, հետևաբար նպատակահարմար կլիներ վերջինիս ֆինանսավորման հարցին անդրադառնալ ՀՀ 2022 թվականի բյուջետային գործընթացի՝ յուրաքանչյուր բյուջետային տարվա բյուջեները կազմելու, քննարկելու և հաստատելու շրջանակներում:  Զարմանալի է, որ վերաբաշխումը իրականացվում է փրկարար ծառայության միջոցներից, որի վերաբերյալ հիմնավորումներ են ներկայացվել բյուջետային քննարկումների ընթացքում և հայտը ամբողջությամբ բավարարվել է: Մեզ համար հասկանալի չէ, թե ինչ ենթադրությունների հիման վրա է որոշվել, որ նշված գումարը փրկարար ծառայությանը այլևս անհրաժեշտ չէ:  Հարկ է նշել նաև, որ թվով 5 նոր վերանորոգված հրշեջ փրկարարական ջոկատների համալրման նպատակով վարչական սարքավորումների ձեռքբերման վերաբերյալ ներկայացված չեն գնորոշման հարցումներ և ձեռքբերվող գույքի անհրաժեշտության վերաբերյալ բավարար հիմնավորումներ:  Միաժամանակ.  - առաջարկում ենք Նախագծի հաստատմանը զուգահեռ «Գնումների մասին» ՀՀ օրենքի 15-րդ հոդվածի 6-րդ մասի 2-րդ կետի կիրառմամբ նախաձեռնել N 7 հավելվածի գնումների պլանի 1090 ծրագրի 31001 միջոցառման մեջ ներառված գնման առարկաների մրցակցային եղանակով ձեռքբերման ընթացակարգեր, ինչպես նաև գնման առարկաների անվանումները համապատասխանեցնել էլեկտրոնային աճուրդի միջոցով ձեռք բերվող առարկաների ցանկում ընդգրկված գնման առարկաների անվանումներին,  - անհրաժեշտ է հիշյալ հավելվածում նշել ինչպես Նախարարության 2022 թվականի գնումների պլանում ներառված, այնպես էլ նոր ԳՄԱ կոդերով ձեռքբերման ենթակա գնման առարկաների հերթական համարակալման թվերը,  - Նախագծի վերոնշյալ հավելվածի գնումների պլանում ներառված 71241200 «նախագծերի պատրաստում, ծախսերի գնահատում» ԳՄԱ կոդով գնման առարկայի ձեռք բերումը նախատեսվում է իրականացնել մեկ անձից գնման ընթացակարգի կիրառմամբ, սակայն Նախագծի ընդունումը հիմնավորող փաստաթղթերում ներկայացված չեն գնման ձևի ընտրության վերաբերյալ հիմնավորումներ:  Ելնելով վերոգրյալից և հիմնավորումների բացակայությամբ պայմանավորված՝ առաջարկում ենք Նախագծի հաստատմանը զուգահեռ նախաձեռնել վերոհիշյալ նախագծերի գնման մրցակցային եղանակով ձեռքբերման ընթացակարգեր՝ «Գնումների մասին» ՀՀ օրենքի 15-րդ հոդվածի 6-րդ մասի 2-րդ կետի կիրառմամբ:  Բացի այդ, Նախագծի NN 3 և 4 հավելվածներում անհրաժեշտ է ճշգրտել «Գրասենյակային գույք և սարքավորումներ, հատ» արդյունքային չափորոշչի անվանումը, իսկ NN 5 և 6 հավելվածները համապատասխանեցնել «Հայաստանի Հանրապետության 2022 թվականի պետական բյուջեի մասին» օրենքի N 1 հավելվածի N 3 աղյուսակի և ՀՀ կառավարության 2021 թվականի դեկտեմբերի 23-ի N 2121-Ն որոշման N 5 հավելվածի N 2 աղյուսակի ձևաչափերին: | **-Պարզաբանում** ՀՀ 2022 թվականի բյուջետային գործընթացի՝ յուրաքանչյուր բյուջետային տարվա բյուջեները կազմելու, քննարկելու և հաստատելու շրջանակներում հնարավոր չէր նախատեսել, քանի որ շինարարության իրականացման համար անհրաժեշտ ֆինանսական միջոցները բացակայում էին: Վերջնիս վերաբերյալ ճշգրտումները իրականացվել և հստակեցվել են վերջին ժամանակներում:  **-Պարզաբանում** Բժշկական սարքավորումների համար անհրաժեշտ գումարները նախատեսված են եղել ընթացիկ ծախսերի 4266 հոդվածով: Այժմ կատարվում է տնտեսագիտական դասակարգման հոդվածի ճշգրտում:  Գնորոշման նպատակով կատարվել է շուկայի ուսումնասիրություն:  Ձեռքբերվող գույքի անհրաժեշտությունը պայմանավորված է փրկարար ծառայողների ֆիզիկական պատրաստվածությունը բարձր մակարդակով ապահովելու նպատակով:  -Ընդունվել է  -Ընդունվել է  -**Պարզաբանում-** մեկ անձից գնման ընթացակարգը պայմանավորված է Գնումների մասին ՀՀ օրենքի23-րդ հոդվածի 1-ին մասի 4-րդ կետով, ինչպես նաև, Նախագծանախահաշվային փաստաթղթերի նախահաշվային արժեքը հաշվարկվում է շինարարական ծրագրի (մոտ 600,0մլն) ընդհանուր գումարի 5-8 տոկոսով, որը կազմում է նվազագույնը 3,000,0 հազար դրամից ավելի:  -Ընդունվել է  -Ընդունվել է |